iraklixyz/georgian-wikipedia-cleaned huggingface dataset:
ანტონიო-კიხაროს პროვინცია

ანტონიო-კიხაროს პროვინცია — პროვინცია ბოლივიაში, პოტოსის დეპარტამენტის ცენტრალურ ნაწილში, სალარ-დე-უიუნის ტბასთან. დედაქალაქია უიუნი.

ანტონიო-კიხარო ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება ორუროს დეპარტამენტი. ჩრდილოეთიდან სამხრეთისკენ გადაჭიმულია 225 კმ-ზე, აღმოსავლეთიდან დასავლეთისკენ 180 კმ-ზე, ხოლო მთლიანი ფართობი 17 449 კმ²-ს შეადგენს.

მოსახლეობა
1992 წლის აღწერისას, მოსახლეობა 37 384 ადამიანს შეადგენდა, 2001 წელს კი 37 428-ს, ანუ ადგილი ჰქონდა 0.1 %-იან ზრდას.
87 % ლაპარაკობს ესპანურად, 74 % კეჩუაზე.
მოსახლეობის 53 %-ს არ აქვს ელექტროენერგია (1992).
50 % დასაქმებულია სასოფლო-სამეურნეო სფეროში, 8 % მაღაროებში, 5 % მრეწველობაში, 37 % მომსახურების სფეროში (2001).
მორწმუნეთა 86 % კათოლიკეა, 11 % პროტესტანტი.

მოსახლეობის ძირითადი ნაწილი კეჩუასა და აიმარას შთამომავლები არიან.

დაყოფა
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა.
ბერნარდინო-ბილბაოს პროვინცია

ბერნარდინო-ბილბაოს პროვინცია — პროვინცია ბოლივიაში, პოტოსის დეპარტამენტის ჩრდილოეთ ნაწილში. სახელი ეწოდა ბოლივიელი გენერლისა და პოლიტიკოსის, ბერნარდინო ბილბაო რიოხას პატივსაცემად. დედაქალაქია არამპამპა.

ალონსო-დე-იბანიესი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება კოჩაბამბის დეპარტამენტი. ჩრდილოეთიდან სამხრეთისკენ გადაჭიმულია 60 კმ-ზე, აღმოსავლეთიდან დასავლეთისკენ 55 კმ-ზე, ხოლო მთლიანი ფართობი 786 კმ²-ს შეადგენს.

მოსახლეობა
1992 წლის აღწერისას, მოსახლეობა 10 045 ადამიანს შეადგენდა, 2001 წელს კი 10 623-ს, ანუ ადგილი ჰქონდა 5,8 %-იან ზრდას.
40 % ლაპარაკობს ესპანურად, 99 % კეჩუაზე.
მოსახლეობის 99 %-ს არ აქვს ელექტროენერგია (1992).
62 % დასაქმებულია სასოფლო-სამეურნეო სფეროში, 0.5 % მაღაროებში, 17.5 % მრეწველობაში, 20 % მომსახურების სფეროში (2001).
მორწმუნეთა 92 % კათოლიკეა, 5 % პროტესტანტი.

დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.
ჩარკასის პროვინცია

ჩარკასის პროვინცია — პროვინცია ბოლივიაში, პოტოსის დეპარტამენტის ჩრდილოეთ ნაწილში. დედაქალაქია სან-პედრო-დე-ბუენა-ვისტა.

ჩარკასი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთიდან სამხრეთისკენ გადაჭიმულია 100 კმ-ზე, აღმოსავლეთიდან დასავლეთისკენ 125 კმ-ზე, ხოლო მთლიანი ფართობი 3 382 კმ²-ს შეადგენს.

მოსახლეობა
1992 წლის აღწერისას, მოსახლეობა 31 233 ადამიანს შეადგენდა, 2001 წელს კი 38 174-ს, ანუ ადგილი ჰქონდა 22,3%-იან ზრდას.
34 % ლაპარაკობს ესპანურად, 98% კეჩუაზე.
მოსახლეობის 99.8 %-ს არ აქვს ელექტროენერგია.
72 % დასაქმებულია სასოფლო-სამეურნეო სფეროში, 0.5 % მაღაროებში, 12.2 % მრეწველობაში, 15.3 % მომსახურების სფეროში (2001).
მორწმუნეთა 93% კათოლიკეა, 6% პროტესტანტი.

მოსახლეობის ძირითადი ნაწილი კეჩუასა და აიმარას შთამომავლები არიან.

დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.
ჩაიანტის პროვინცია

ჩაიანტის პროვინცია — პროვინცია ბოლივიაში, პოტოსის დეპარტამენტის ჩრდილოეთ ნაწილში. დედაქალაქია კოლკეჩაკა.

ჩაიანტა ერთ-ერთია პოტოსის დეპარტამენტის თექვსმეტი პროვინციიდან. დასავლეთით ესაზღვრება ორუროს დეპარტამენტი, აღმოსავლეთით — ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 100 კმ-ზე, აღმოსავლეთიდან დასავლეთისკენ 125 კმ-ზე, ხოლო მთლიანი ფართობი 4 969 კმ²-ს შეადგენს.

მოსახლეობა
1992 წლის აღწერისას, მოსახლეობა 73 128 ადამიანს შეადგენდა, 2001 წელს კი 90 205-ს, ანუ ადგილი ჰქონდა 23,4%-იან ზრდას.
33% ლაპარაკობს ესპანურად, 79% კეჩუაზე.
მოსახლეობის 97 %-ს არ აქვს ელექტროენერგია.
74% დასაქმებულია სასოფლო-სამეურნეო სფეროში, 1% მაღაროებში, 13% მრეწველობაში, 12% მომსახურების სფეროში (2001).
მორწმუნეთა 93% კათოლიკეა, 5% პროტესტანტი.

მოსახლეობის ძირითადი ნაწილი კეჩუასა და აიმარას შთამომავლები არიან.

დაყოფა
პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა.

ისტორია
 საუკუნის ბოლოს, პროვინციაში მიმდინარეობდა აიმარაზე მოლაპარაკე მოსახლეობის აჯანყება ტომას კატარის ხელმძღვანელობით, რაც კიდევ უფრო გამწვავდა 1781 წელს მისი მკვლელობის შემდეგ. 1927 წელს ასევე განხორციელდა გლეხთა ამბოხი.
კორნელიო-საავედრას პროვინცია

კორნელიო-საავედრას პროვინცია — პროვინცია ბოლივიაში, პოტოსის დეპარტამენტის ჩრდილო-აღმოსავლეთ ნაწილში. დედაქალაქია ბეტანსოსი. სახელი ეწოდა არგენტინის პირველი ხუნტის პრეზიდენტის — კორნელიო საავედრას პატივსაცემად, რომელიც ბეტანსოსის მუნიციპალიტეტში, ოტუიოში დაიბადა.

კორნელიო-საავედრა ერთ-ერთია პოტოსის დეპარტამენტის თექვსმეტი პროვინციიდან. ჩრდილო-აღმოსავლეთით ესაზღვრება ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 105 კმ-ზე, აღმოსავლეთიდან დასავლეთისკენ 95 კმ-ზე, ხოლო მთლიანი ფართობი 1 378 კმ²-ს შეადგენს.

მოსახლეობა
1992 წლის აღწერისას, მოსახლეობა 52 659 ადამიანს შეადგენდა, 2001 წელს კი 58 706-ს, ანუ ადგილი ჰქონდა 11.5 %-იან ზრდას.
47 % ლაპარაკობს ესპანურად, 78 % კეჩუაზე.
მოსახლეობის 80 %-ს არ აქვს ელექტროენერგია.
69 % დასაქმებულია სასოფლო-სამეურნეო სფეროში, 1 % მაღაროებში, 10 % მრეწველობაში, 20 % მომსახურების სფეროში (2001).
მორწმუნეთა 89 % კათოლიკეა, 8 % პროტესტანტი (1992).

მოსახლეობის ძირითადი ნაწილი ადგილობრივი კეჩუას ხალხის შთამომავლები არიან.

დაყოფა
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა.
იმან შამპერტი

იმან აშანთი შამპერტი (; დ. 26 ივნისი, 1990) — ამერიკელი პროფესიონალური კალათბურთის მოთამაშე, რომელიც თამაშობს ნიუ-იორკ ნიქსში -ს ლიგაში. ის იქნა არჩეული 2011 წლის ნბა დრაფტზე ნიუ-იორკ ნიქსის მიერ, რომელიც მთლიან არჩევანზე მე-17 გმაოდგა.

კარიერა სკოლაში
იმანი იყო შტატის პირველ გუნდში როგორც -ის მოთამაშე, რომელიც ეკუთვნის. ასევე შამპერტი ამერიკის 30 საუკეთესო ახალგაზრდაში შედიოდა. მან შეძლო და დაეხმარა ოაკ პარკს რომ კონფერენციის 3 ტიტული მოეპოვებინა, პირადად კი დასახელებული იქნა კონფერენციის .

კარიერა უნივერსიტეტში
2007 წლის 18 ოქტომბერს, მან დაადასტურა, რომ ის ითამაშებდა -ის გუნდში. 2008-2009 წლის კაცთა კალათბურთის სეზონის დროს, ის იყო გუნდის მეოთხე ქულის მომტანი მთელი სეზონის მანძილზე, რომელმაც საშუალოდ 10.5 ქულა და ასევე 34.5 პროვენტი ჰქონდა 3 ქულიანი ნასროლიდან. 2009-2010 წლის სეზონში, შამპერტმა მუხლის ტრავმის გამო გამოტოვა 6 თამაში, თუმცა სეზონი ისე დაამთავრა რომ მაინც გუნდის მე-3 ადგილოსანი იყო ქულებით, საშუალოდ 10.0 ქულა. ასევე -ი კი ლიდერობდა მოპარვებით.

2010-2011 წლის სეზონში, შამპერტი უკვე გუნდის ლიდერი გახდა ქულებით (17.3 ქულა), მოხსნით და ასისტენტით, რომლითაც ის გახდა -ის ისტორიაში მე-7, ვინც შეძლო 3 რამეში გუნდის ლიდერობა. მან -ს რეიტინგში კი მე-4 ადგილი დაიკავა ქულით, მე-15 მოხსნებით, მე-10 თამაშიდან ჩაგდებული ბურთით და საჯარიმო ქულების პროცენტული მაჩვენებლით, ასევე პირველი გახდა მოპარვებში (მე-7 მთლიანი ნაციონალურ ლიგაში). ის იქნა დასახელებული - მეორე გუნდში, ასევე იყო კონფერენციის ყველა-მცველის გუნდში დასახელებული. რითაც საბოლოოდ სკაუტების ყურადღება მიიპყრო მისი დაცვით და ათლეტიზმით, რაც მის 2011 წლის ნბა დრაფტამდე მივიდა. შამპერტმა ასევე შეძლო სკაუტების გაოცება მისი ვერტიკალური ნახტომის დროს სარეკორდო მაჩვეენბელი (92 სმ) აჩვენა.

პროფესიონალური კარიერა
2011 წლის დრაფტზე შამპერტი არჩეული იქნა საბოლოოდ მე-17, ხოლო ნიუ-იორკ ნიქსის მიერ კი პირველი. მისმა თანაგუნდელმა ჯარედ ჯეფრისმა კი მასზე განაცხადა: "ის კარგად იცავს ბურთს, კარგი მცველია ვიდრე სხვაში ლიგაში მოთამაშეები". იმან შამპერტი იქნა არჩეული 2012 წლის სლემ დანკის შეჯიბრებაში, მაგრამ მან მუხლის ტრავმა მიიღო და გამოტოვა ეს შეჯიბრი.

2012 წლის 28 არპილს, როდესაც ნიქსი პირველ მატჩს მართავდა ჰიტის წინააღმდეგ პლეი-ოფის პირველივე რაუნდში, შამპერტმა მიიღო მუხლის ტრავმა, იგი უმალვე იქნა გაყვანილი მოედნიდან. მოგვიანებით კი გახდა ცნობილი, რომ შამპერტი გამოტოვებდა ყველა დარჩენილ თამაშს, იმდენად სერიოზული აღმოჩნდა მისი ტრავმა.

 კარიერის სტატისტიკა
მნიშვნელობები: = ჩატარებული მატჩი; = თამაში დაიწყო; = თითოეულ მატჩში ჩატარებული წუთი; % = თამაშიდან ჩაგდებული პროცენტულად;

3% = 3 ქულიანი თამაშიდან ჩაგდებული პროცენტულად; % = საჯარიმო სროლა პროცენტულად; = მოხსნა თითოეულ მატჩში; = ასისტენტი თითოეულ მატჩში;

 = მოპარვა თითოეულ მატჩში; = ბლოკი თითოეულ მატჩში; = ქულა თითოეულ მატჩში; გამუქებული/მწვანედ შეღებილი = კარიერის ყველაზე მაღალი შედეგი;

რეგულარული სეზონი
პლეი-ოფი
პერსონალური ცხოვრება
იმან შამპერტის მამა - ოდის შამპერტი არის სადაზღვეო კომპანიის აგენტო. იმან შამპერტის დედა - ტანია შამპერტი არის ხელოვნების და დიზაინის პროფესორი კოლუმბიის კოლეჯში, რომელიც შტატ ილინოისის ქალაქ ჩიკაგოში მდებარეობს.
რაშტრაპატი-ბხავანი

რაშტრაპატი-ბხავანი — (ჰინდი: ाी ा््ि - პრეზიდენტის სახლი) სახელმწიფო მეთაურის ოფიციალური რეზიდენცია. მდებარეობს ნიუ-დელიში, რაისინას ბორცვზე. 1950 წლამდე ის ცნობილი იყო როგორც ვიცე-მეფის სახლი და ინდოეთის გენერალ-გუბერნატორის რეზიდენციად გამოიყენებოდა.

დღეისთვის ის არის ქვეყნის მმართველის სასახლეებში უდიდესი. მშენებლობა იგეგმებოდა 4 წლის განმავლობაში, მაგრამ პირველი მსოფლიო ომის გამო მის დასულებას 19 წელი დასჭირდა. მისი პირველი მოსახლე ედვარდ ჰალიფაქსი იქ 1931 წლის 23 იანვარს გადავიდა.
დანიელ-კამპოსის პროვინცია

დანიელ-კამპოსის პროვინცია — პროვინცია ბოლივიაში, პოტოსის დეპარტამენტის ჩრდილო-დასავლეთ ნაწილში. სახელი ეწოდა ამ მხარეში დაბადებული პოეტის — დანიელ კამპოსის პატივსაცემად. დედაქალაქია ლიიკა.

დანიელ-კამპოსი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება ორუროს დეპარტამენტი, დასავლეთით — ჩილე. ჩრდილოეთიდან სამხრეთისკენ გადაჭიმულია 180 კმ-ზე, აღმოსავლეთიდან დასავლეთისკენ 240 კმ-ზე, ხოლო მთლიანი ფართობი 10 347 კმ²-ს შეადგენს.

პროვინცია მდებარეობს მარილიან პლატოზე, სამხრეთ ალტიპლანოში. მისი ტერიტორიის 65 %-ზე მეტი სალარ-დე-უიუნის უჭირავს. კლიმატი მშრალია, ნალექების 200 მმ საშუალო წლიური მაჩვენებლით.

მოსახლეობა
1992 წლის აღწერისას, მოსახლეობა 4 630 ადამიანს შეადგენდა, 2001 წელს კი 5 067-ს, ანუ ადგილი ჰქონდა 9.4 %-იან ზრდას.
80% ლაპარაკობს ესპანურად, 59% აიმარაზე.
მოსახლეობის 87 %-ს არ აქვს ელექტროენერგია.
73% დასაქმებულია სასოფლო-სამეურნეო სფეროში, 3% მაღაროებში, 2% მრეწველობაში, 22% მომსახურების სფეროში (2001).
მორწმუნეთა 87% კათოლიკეა, 8% პროტესტანტი.

მოსახლეობის ძირითადი ნაწილი აიმარას შთამომავლები არიან.

დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.
ენრიკე-ბალდივიესოს პროვინცია

ენრიკე-ბალდივიესოს პროვინცია — პროვინცია ბოლივიაში, პოტოსის დეპარტამენტში. სახელი ეწოდა ყოფილი ვიცე-პრეზიდენტის — ენრიკე ბალდივიესოს პატივსაცემად. დედაქალაქია სან-აგუსტინი, რომელიც მდინარე ტურუნჩის ნაპირებზეა გაშენებული.

ენრიკე-ბალდივიესო ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება კოჩაბამბის დეპარტამენტი, სამხრეთ-დასავლეთით — ორუროს დეპარტამენტი. ჩრდილო-დასავლეთიდან სამხრეთ-აღმოსავლეთისკენ გადაჭიმულია 120 კმ-ზე, საშუალო სიგანე 35 კმ-ია, ხოლო მთლიანი ფართობი 2 254 კმ²-ს შეადგენს.

მოსახლეობა
1992 წლის აღწერისას, მოსახლეობა 1 313 ადამიანს შეადგენდა, 2001 წელს კი 1 640-ს, ანუ ადგილი ჰქონდა 25 %-იან ზრდას.
86 % ლაპარაკობს ესპანურად, 96 % კეჩუაზე.
მოსახლეობის 99.7 %-ს არ აქვს ელექტროენერგია.
72 % დასაქმებულია სასოფლო-სამეურნეო სფეროში, 28 % მომსახურების სფეროში (2001).
მორწმუნეთა 95 % კათოლიკეა, 2 % პროტესტანტი.

დაყოფა
პროვინცია შედგება მხოლოდ ერთი მუნიციპალიტეტისაგან, რომელიც თავის მხრივ კანტონებად იყოფა.
ქართული თეატრის ენციკლოპედია

ქართული თეატრის ენციკლოპედია — ინტერნეტ-ენციკლოპედია, რომელშიც წარმოდგენილია საქართველოს თეატრები, შემოქმედებითი ჯგუფები, ქართული და უცხოური დრამატურგების ნაწარმოებების მიხედვით დადგმული სპექტაკლები. ბაზას დაემატება თეატრების, სპექტაკლების და თეატრში მოღვაწე ხელოვნების მუშაკთა შემოქმედებითი ბიოგრაფიები. საიტი შეიქმნა ქალაქ თბილისის მერიის კულტურული ღონისძიებების ცენტრის მხარდაჭერით.
ხოსე-მარია-ლინარესის პროვინცია

ხოსე-მარია-ლინარესის პროვინცია — პროვინცია ბოლივიაში, პოტოსის დეპარტამენტის აღმოსავლეთ ნაწილში. დედაქალაქია პუნა.

ხოსე-მარია-ლინარესი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთიდან სამხრეთისკენ გადაჭიმულია 85 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 4 843 კმ²-ს შეადგენს.

მოსახლეობა
1992 წლის აღწერისას, მოსახლეობა 52 535 ადამიანს შეადგენდა, 2001 წელს კი 50 899-ს, ანუ ადგილი ჰქონდა 2.1 %-იან კლებას.
44 % ლაპარაკობს ესპანურად, 80 % კეჩუაზე.
მოსახლეობის 90 %-ს არ აქვს ელექტროენერგია.
69 % დასაქმებულია სასოფლო-სამეურნეო სფეროში, 0.5 % მაღაროებში, 11 % მრეწველობაში, 20 % მომსახურების სფეროში (2001).
მორწმუნეთა 88 % კათოლიკეა, 10 % პროტესტანტი (1992).

მოსახლეობის ძირითადი ნაწილი კეჩუას შთამომავლები არიან.

დაყოფა
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა.
ტრადიციული თუშური ყველის ფესტივალი

თუშური გუდის ყველის ფესტივალი დაარსდა 2024 წელს და ყოველწლიურად იმართება ახმეტის მუნიციპალიტეტში, სოფელ ქვემო ალვანში მდებარე საოჯახო მარანი "ითაბანი"-ს ტერიტორიაზე, ოქტომბრის თვეში.

ფესტივალში მონაწილეობენ ყველის მწარმოებლები თუშეთიდან და ალვნებიდან, ფესტივალის დღეს დიდი რაოდენობის ყველი იყიდება. მყიდველთა უმეტესობა დედაქალაქიდან და მეზობელი რაიონებიდან სპეციალურად ჩამოდის. ამ დღეს სტუმრებს შეუძლიათ, დაათვალიერონ ადგილობრივი ხელნაკეთი პროდუქტები, დააგემოვნონ ტრადიციული თუშური ყველი და კერძები (ხინკალი, კოტორი და სხვა), მოისმინონ ტრადიციული თუშური სიმღერები და დაკბნენ ადგილობრივი ქორეოგრაფიით.

ასევე, ფესტივალზე იმართება საუკეთესო გუდის ყველის კონკურსი, როგორც ცხვრის, ისე ძროხის რძისგან დამზადებული. სპეციალისტებისგან შემდგარი ჟიური, ბრმა დეგუსტაციით აფასებს ყველებს და ხდება გამარჯვებულების გამოვლენა შემდეგ კატეგორიებში: ოქრო, ვერცხლი და ბრინჯაო (ცალკე ცხვრის და ცალკე ძრობის გუდის ყველში).

ფესტივალის დამფუძნებელია კოჭლამაზაშვილების საოჯახო მარანი "ითაბანი" და ააიპ "თუშეთის განვითარების ფონდი".
მოდესტო-ომისტეს პროვინცია

მოდესტო-ომისტეს პროვინცია — პროვინცია ბოლივიაში, პოტოსის დეპარტამენტის სამხრეთ ნაწილში. დედაქალაქია ვილიასონი.

მოდესტო-ომისტე ერთ-ერთია პოტოსის დეპარტამენტის თექვსმეტი პროვინციიდან. აღმოსავლეთით ესაზღვრება ტარიხას დეპარტამენტი, სამხრეთით და სამხრეთ-დასავლეთით — არგენტინა. ჩრდილოეთიდან სამხრეთისკენ გადაჭიმულია 65 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 2 554 კმ²-ს შეადგენს.

მოსახლეობა
1992 წლის აღწერისას, მოსახლეობა 31 737 ადამიანს შეადგენდა, 2001 წელს კი 36 266-ს, ანუ ადგილი ჰქონდა 14.3 %-იან ზრდას.
97 % ლაპარაკობს ესპანურად, 44 % კეჩუაზე.
მოსახლეობის 44 %-ს არ აქვს ელექტროენერგია.
18 % დასაქმებულია სასოფლო-სამეურნეო სფეროში, 11 % მრეწველობაში, 71 % მომსახურების სფეროში (2001).
მორწმუნეთა 84 % კათოლიკეა, 11 % პროტესტანტი.

მოსახლეობის 43,3% კეჩუას შთამომავლები არიან.

დაყოფა
პროვინცია შედგება მხოლოდ ერთი მუნიციპალიტეტისაგან, რომელიც თავის მხრივ კანტონებად იყოფა.
ნორ-ჩიჩასის პროვინცია

ნორ-ჩიჩასის პროვინცია — პროვინცია ბოლივიაში, პოტოსის დეპარტამენტის აღმოსავლეთ ნაწილში. დედაქალაქია კოტაგაიტა.

ნორ-ჩიჩასი ერთ-ერთია პოტოსის დეპარტამენტის თექვსმეტი პროვინციიდან. აღმოსავლეთით ესაზღვრება ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 140 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 8 205 კმ²-ს შეადგენს.

მოსახლეობა
1992 წლის აღწერისას, მოსახლეობა 38 250 ადამიანს შეადგენდა, 2001 წელს კი 35 323-ს, ანუ ადგილი ჰქონდა 17 %-იან კლებას.
69 % ლაპარაკობს ესპანურად, 99.5 % კეჩუაზე.
მოსახლეობის 92 %-ს არ აქვს ელექტროენერგია.
73 % დასაქმებულია სასოფლო-სამეურნეო სფეროში, 4.5 % მაღაროებში, 4 % მრეწველობაში, 18.5 % მომსახურების სფეროში (2001).
მორწმუნეთა 79 % კათოლიკეა, 17 % პროტესტანტი.

მოსახლეობის ძირითადი ნაწილი კეჩუას შთამომავლები არიან.

დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.
ნორ-ლიპესის პროვინცია

ნორ-ლიპესის პროვინცია — პროვინცია ბოლივიაში, პოტოსის დეპარტამენტში. დედაქალაქია ვილია-მარტინი. ნორ-ლიპესის ტერიტორიაზე მდებარეობს ბოლივიაში ერთ-ერთი უდიდესი — სან-კრისტობალის მაღარო.

ნორ-ლიპესი ერთ-ერთია პოტოსის დეპარტამენტის თექვსმეტი პროვინციიდან. დასავლეთით ესაზღვრება ჩილე. ჩრდილოეთიდან სამხრეთისკენ გადაჭიმულია 210 კმ-ზე, აღმოსავლეთიდან დასავლეთისკენ 270 კმ-ზე, ხოლო მთლიანი ფართობი 28 187 კმ²-ს შეადგენს.

მოსახლეობა
1992 წლის აღწერისას, მოსახლეობა 8 320 ადამიანს შეადგენდა, 2001 წელს კი 10 460-ს, ანუ ადგილი ჰქონდა 25,7 %-იან ზრდას.
მოსახლეობის 96 %-ს არ აქვს ელექტროენერგია.
61 % დასაქმებულია სასოფლო-სამეურნეო სფეროში, 9 % მაღაროებში, 2 % მრეწველობაში, 28 % მომსახურების სფეროში (2001).
მორწმუნეთა 90 % კათოლიკეა, 6 % პროტესტანტი.

მოსახლეობის ძირითადი ნაწილი კეჩუას შთამომავლები არიან.

დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.
ლეპონტის ალპები

ლეპონტის ალპები — ქედი დასავლეთ ალპებში, იტალია-შვეიცარიის საზღვარზე. შეჭრილია შვეიცარიის კანტონების — ვალეს, ტიჩინოსა და გრაუბიუნდენის ტერიტორიებზე და იტალიის პიემონტის რეგიონში. ვრცელდება სიმპლონის უღელტეხილსა (დასავლეთით) და მდინარე უკანა რაინს (აღმოსავლეთით) შორის. სიგრძე დაახლოებით 130 კმ. სიმაღლე 3553 მ-მდე (მთა მონტე-ლეონე).

ჩრდილო-დასავლეთით გამოეყოფა ბერნის ალპებს მდინარე რონის ხეობით, სამხრეთ-დასავლეთით პენინის ალპებს ფურკისა და სენ-გოტარდის უღელტეხილებით, ჩრდილოეთით გლარნის ალპებს წინა რაინის ხეობით. მდინარეები რონა და რაინი სათავეს იღებენ ლეპონტის ალპებში. შესამჩნევად დაბლდება აღმოსავლეთისაკენ.

ლეპონტის ალპები აგებულია გრანიტებით, გნაისებითა და ფიქლებით. აქვს ალპური ტიპის წვეტიანი მწვერვალებიანი ვიწრო თხემი, პატარა მყინვარები, დაფარულია მუდმივი თოვლით. კალთები შემოსილია ფართოფოთლოვანი და წიწვოვანი ტყეებით, 1600-1800 მ-ის ზევით მთის ბუჩქნარი და მდელოებია. სენ-გოტარდისა და სიმპლონის უღელტეხილებზე გადის საავტომობილო გზა და გაყვანილია სარკინიგზო გვირაბები. განვითარებულია ალპინიზმი.
რეტის ალპები

რეტის ალპები — აღმოსავლეთი ალპების ნაწილი იტალიაში, შვეიცარიაში, ლიხტენშტაინსა და ავსტრიაში. შეჭრილია იტალიის ლომბარდიისა და ტრენტინო-ალტო-ადიჯეს რეგიონებში, შვეიცარიის ტიჩინოსა და გრაუბიუნდენის კანტონებში და ავსტრიის ფორარლბერგისა და ტიროლის ტერიტორიებზე. ვრცელდება შპლიუგენისა და რეზიის უღელტეხილებს შორის. სიგრძე 140 კმ. სიმაღლე 4049 მ-მდე (პიკი ბერნინა). გადაკვეთილია მრავალი ხეობით. რეტის ალპებიდან სათავეს იღებენ მდინარეები ადა და ინი. უმთავრესად აგებულია კირქვებით, მერგელებით, დოლომიტებითა და კრისტალური ქანებით. ჭარბობს ალპური ტიპის რელიეფი.

მოიცავს იზოლირებულ ორტლერის, ადამელოსა და ბერნინის მასივებს. ფლორა და ფაუნა მეტად მრავალფეროვანია. 800 მ სიმაღლემდე შემოსილია ფართოფოთლოვანი ტყით, 2250 მ-მდე შერეული და წიწვოვანი ტყით, 2700 მ-მდე სუბალპური და ალპური მდლოები ბუჩქნარია, უფრო მაღლა — მუდმივი თოვლი და მყინვარები. აღმოსავლეთ ნაწილში მდებარეობს შვეიცარიის ეროვნული პარკი. განვითარებულია ტურიზმი, ალპინიზმი.
ოდიში (ტელეკომპანია)

ოდიში — რეგიონული ტელეკომპანია სამეგრელო-ზემო სვანეთის მხარეში, ქალაქ ზუგდიდში. ტელეკომპანიის მაუწყებლობის დაფარვის ზონაში შედის სამეგრელოს რეგიონი, ნაწილობრივ სვანეთი და აფხაზეთი. ჰყავს დაახლოებით 300 000-იანი პოტენციური აუდიტორია.

ტელეკომპანია „ოდიში“ როგორც პირველი დამოუკიდებელი ტელევიზია 1989 წელს ჩამოყალიბდა. თავდაპირველად ოდიში საკაბელო ტელევიზია იყო, ხოლო 1991 წლიდან გადავიდა დეციმეტრულ მაუწყებლობაზე. თავიდან ტელეკომპანიის პროგრამა შედგებოდა ადგილობრივი საინფორმაციო გადაცემებისა და ფილმებისგან. 1995 წლიდან ტელეკომპანია საქართველოს სატელევიზიო ქსელში შედის. „ოდიშის“ ეთერში სხვადასხვა დროს გადიოდა ახალგაზრდული გასართობი პროგრამა „ახალგაზრდული ტალღა“, ლიტერატურულ–შემეცნებითი გადაცემები „ანტურაჟი“ და „აპეირონი“, მუსიკალურ-გასართობი პროგრამები და გათამაშებები პირდაპირ ეთერში. პირველ საინფორმაციო გადაცემას ერქვა „ციონი“, ხოლო 2004 წლიდან მისი სახელწოდებაა „დრო“. 1995 წლიდან ტელეკომპანიამ დაიწყო გადაცემის ტრანსლაცია რუბრიკით „დიალოგი პირდაპირ ეთერში“, იმართებოდა ტელედებატები და მოსახლეობას საშუალება ჰქონდა ტელეფონის მეშვეობით დაესვა შეკითხვები ადგილობრივი კანდიდატებისთვის. ტელეკომპანია პროექტს ფონდ „ევრაზიის“ დაფინანსებით ახორციელებდა. ტელეკომპანია „ოდიში“ თანამშრომლობს მოსწავლე–ახალგაზრდობის სასახლესთან და ამზადებს ერთობლივ გადაცემებს, კერძოდ, ახალგაზრდულ და საბავშვო–მუსიკალურ პორგრამებს.

ტელეკომპანიის გადაცემათა ბადე მოიცავს საინფორმაციო პროგრამა „დროს“, ყოველკვირულ შემაჯამებელ–ანალიტიკურ პროგრამას „ინფო–დაიჯესტი“, ზუგდიდისა და ცაიშის ეპარქიის მიტროპოლიტის მეუფე გერასიმეს ლოცვა–კურთხევით მომზადებულ საეკლესიო გადაცემას „ქრისტეს გზა“, რომელიც მიზნად ისახავს ქართული ხუროთმოძღვრული ძეგლების პოპულარიზაციას, ასევე გადის გადაცემა „საუბრები მართმადიდებლობაზე“. საეთერო ბადე ივსება სხვადასხვა ჟანრის მხატვრული და დოკუმენტური ფილმებით. ტელეკომპანია „ოდიში“ აქტიურად თანამშრომლობს დამოუკიდებელ ტელეკომპანიათა ასოციაციასთან, რომლის სრულუფლებიანი წევრიც არის. „ოდიშის“ ეთერში ყოველდღიურად გადის საზოგადოებრივი მაუწყებლის მიერ მომზადებული საინფორმაციო პროგრამა „მოამბე“ აფხაზურ ენაზე, ასევე დამოუკიდებელ ტელეკომპანიათა ასაციაციის მიერ ერთობლივად მომზადებული გადაცემა „მრავალკუთხედი“, რომელიც ყველა რეგიონის მნიშვნელოვან და საინტერესო მოვლენებს აშუქებს.

ტელეკომპანიის დამფუძნებლები არიან გრიგოლ ქობალია, ალექსანდრე და ლევან ქობალიები. 2004-2008 წლებში მას ხელმძღვანელობდა მინჯორაია. 2008 წლიდან დირექტორია დავით გრიგოლია.
ბიორნ კეიპერსი

ბიორნ კეიპერსი (; 28 მარტი, 1973 წ. ოლდენზალი) — ნიდერლანდელი ფეხბურთის მსაჯი. ძირითადად მოღვაწეობს ნიდერლანდების უმაღლეს საფეხბურთო დივიზიონში.

კეიპერსი ამავე დროს მსაჯობს ეროვნულ და საერთაშორისო დონეზე. მათ შორისაა 2006 წლის ევროპის 17 წლამდელთა ჩემპიონატის ფინალი, უეფა-ს თასის, უეფა-ს ევროპის ლიგისა და ჩემპიონთა ლიგის მატჩები. -ის (ნიდერლანდების სამეფო ფეხბურთის ასოციაცია) მიერ კეიპერსი კლასის (ტოპ-სია) არბიტრთა სიაშია შეტანილი. მამამისი ასევე მსაჯი იყო.

2009 წლის 14 ივლისს, -ის მსაჯთა ტექნიკური სამსახურის უფროსმა დაადასტურა, რომ კეიპერსი ევროპული ფეხბურთის უმაღლეს კლასში იქნა აყვანილი. პიეტერ ვინკთან და ერიკ ბრაამჰაართან ერთად, იგი ერთადერთი ჰოლანდიელია უმაღლეს ევროპულ დონეზე. 2006 წლიდან ირიცხება ფიფა-ს მსაჯთა სიაში.

ბიორნი ნეიმეგენის რადბუდის უნივერსიტეტში ბიზნესის ადმინისტრირებას სწავლობდა, პარალელურად ოლდენზალში სამი 1000 სუპერმარკეტისა და თმის სალონის თანამფლობელი იყო.
ტედი

ტედი — გლარნის ალპების უმაღლესი მწვერვალი. აღმართულია შვეიცარიის კანტონების გრაუბიუნდენისა (სამხრეთით) და გლარუსის (ჩრდილოეთით) საზღვარზე. სიმაღლე 3614 მ. ვრცელდება გლარნის ალპების დასავლეთ ნაწილში, შვეიცარიის კომუნებს ლინთალსა (ჩრდილოეთით) და დისენტისს (სამხრეთით) შორის. შედგება სამი პიკისაგან; უმაღლესია დასავლეთის მწვერვალი. გეოლოგიური თვალსაზრისით ეკუთვნის აარის მასივის აღმოსავლეთ ნაწილს. ტედი უზარმაზარი მთის მასივია, რომელიც მდინარე ლინთის აუზის წყალგამყოფია. ტედის მასივის სამხრეთით გავრცელებულია გნაისები. დაფარულია მყინვარებით და მუდმივი თოვლით. მყინვარებიდან აღსანიშნავია ბიფერტენის მყინვარი (სიგრძე 4 კმ), რომელიც ტედიდან აღმოსავლეთით ეშვება. მწვერვალზე პირველი ასვლა განხორციელდა 1824 წელს.
რაფაელ-ბუსტილიოს პროვინცია

რაფაელ-ბუსტილიოს პროვინცია — პროვინცია ბოლივიაში, პოტოსის დეპარტამენტში. სახელი ეწოდა ბოლივიელი დიპლომატისა და საგარეო საქმეთა მინისტრის — რაფაელ ბუსტილიოს პატივსაცემად. დედაქალაქია უნსია, უდიდესი ქალაქი — ლიალიაგუა.

რაფაელ-ბუსტილიო ერთ-ერთია პოტოსის დეპარტამენტის თექვსმეტი პროვინციიდან. ჩრდილო-დასავლეთით ესაზღვრება ორუროს დეპარტამენტი. ჩრდილოეთიდან სამხრეთისკენ, ისევე როგორც აღმოსავლეთიდან დასავლეთისკენ, გადაჭიმულია 70 კმ-ზე, ხოლო მთლიანი ფართობი 2 249 კმ²-ს შეადგენს.

მოსახლეობა
1992 წლის აღწერისას, მოსახლეობა 76 254 ადამიანს შეადგენდა, 2001 წელს კი 77 566-ს, ანუ ადგილი ჰქონდა 1,7 %-იან ზრდას.
74 % ლაპარაკობს ესპანურად, 86 % კეჩუაზე.
მოსახლეობის 46 %-ს არ აქვს ელექტროენერგია.
41 % დასაქმებულია სასოფლო-სამეურნეო სფეროში, 11 % მაღაროებში, 11 % მრეწველობაში, 37 % მომსახურების სფეროში (2001).
მორწმუნეთა 90.5 % კათოლიკეა, 6.7 % პროტესტანტი.

მოსახლეობის ძირითადი ნაწილი კეჩუასა და აიმარას შთამომავლები არიან.

დაყოფა
პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა.